text: Lokalopgør i Horsens: Begge hold roder rundt i bunden
  14 september 2014 kl. 07.48
  Søndag klokken 15 tager AC Horsens imod Vejle Boldklub i fodboldens 1. division. Begge hold skal bruge en sejr, hvis de vil væk fra den nederste halvdel af tabellen.
  Mange gule og røde fans har formentlig sat et stort kryds i kalenderen ud for den 14. september. Søndag spilles sæsonens første lokalopgør mellem AC Horsens og Vejle Boldklub. To klubber som mildest talt ikke kan lide at tabe til hinanden.
  Horsens og Vejle har begge syv point, men Horsens har spillet en kamp færre end Vejle. Dermed har begge hold ni point op til den rigtige side af oprykningsstregen, men det er ikke det eneste, der er på spil.
  Håneretten på arbejdspladsen, skolen, idrætsforeninger og andre steder i det østjyske er også væsentlig. Kampen spilles klokken 15 på CASA Arena i Horsens.
  Om knap 6 timer går det løs. Vi er som altid klar og vil igen i dag, dominere vokalt mæssigt. #ACHVB #VejleB @Vejle_B pic.twitter.com/qQvkJZidS9
  
  Lineup: Busk, Kortegaard, Nielsen, Nattestad, Helstrup, Kløve, Kielstrup, Drachmann, Mehl, Lund, Bjerregaard #ACHorsensGULE #achvb
  
  